 الخروف: انا نفسى افهم ايه اللى مفرحكم كده  بتهيصوا وتغنوا وكانكم عايشين احلى عيشه الخروف: انا فعلا مفيش حاجه عجبانى بس ده لانه فعلا مفيش حاجه تعجب عيشه كلها خنقه ف خنقه هاتلى كده حاجه واحده تخلينى افرح وانبسط  الحمار : يا ابنى ده كل حاجه فى المزرعه دى تفرح كفايه انى لينا راعى همام بيعيشنا فى سلام الحمار : شوف يا خروف يا حبيبى انا عمرى ما اتعب من الحاجات اللى انا باشيلها ده شغلى اللى بيكلفنى بيه راعينا وانا سعيد عشان بنفذ كل اللى بيقولى عليه الراعى  الخروف : يا عم انا مش عايز يبقالى لا قيمه ولا سيما انا مبسوط كده ثم انى مبحبش اخد اوامر من حد حتى لو كان الراعى نفسه الحمار : اه انت كده دايما ناكر للخير عمرك ما تشكر ابدا اى حاجه كويسه يعملها معاك الراعى تبقى عشان مصلحته اى حاجه حلوه يعملهالك تشوفها صغيره   واى  حاجه انتا تعملهالوه تبقى كبيره ولما يوصيك بحاجه عشان مصلحتك تقول عليها اوامر الخروف : كل ده كلام فاضى انا نفسى اطلع بره المزرعه واروح الغابه العب واتنطط  انا خلاص قررت انى هطلع بره المزرعه من بكره هلم حاجاتى واروح الغابه الحمار : انا خلاص تعبت من الكلام معاك انت حر براحتك بس  خليك فاكر ان انت هتتحمل نتيجة اختيارك تدخل البطه بطوطه  ف الدنيا مفيش مثالى قوليلى يا مرايتى فى حد اجمل متنى بتقولى ايه طبعا مفيش ما انا عارفه ايه رايكم يا جماعه فى فستانى الجديد  ولا تسرحية شعرى ولا الطاقيه الحلوه دى بذمتكم  مش استاهل ابقى ملكة جمال البط الحمار: اه انتى كده يا ست بطوطه ممعاكيش غير انك تهتمى بشكلك وبس ولا يهمك اى حاجه تانى كل وقتك مضيعاه قدام المرايه دماغك دى فاضيه معندكش اى اهتمامات غير بالشكل وباللبس لكن من جوه فاضيه الحمار: بتتريقى على يا ست بطوطه معلش ربنا يسامحك صحيح انا شكلى مش جميل لكن لى فوايد كتير كفايه انى اكتر واحد باشتغل فى المزرعه دى البقره: ايه مالكم بتتخانقوا ليه انتوا كده على طول ممعاكمش غير الخناق انا مش قلت ميت مره انا محبش الصوت العالى الخروف: الست متكبره هانم وصلت  الخروف: لا ولا حاجه انا اقدر اتكلم البقره: اه باحسب يعنى انتو عارفين انا عارفه ان انتوا بتقولوا عليا متكبره بس انا مش متكبره  ولا حاجه انا بس  عارفه قدرلتى كويس وواثقه من نفسى انتوا عارفين انا لو موجوده فى اى مكان غير المزرعه دى كنت زمانى بقيت ملكه متوجه كفايه ثقافتى ومعلوماتى دا انا لو سبتكم ومشيت مش هتعرفوا تعملوا اى حاجه وهتلوصوا بس انا بقول فى نفسى حرام اسيبكم وامشى تصدقوا انا زهقت منكم كلكم زهقت منك يا حمار وانت ممعاكش غير المواعظ وبس ولا انتى يا ست بطوطه ممعاكيش غير انك تهتمى بشكلك وبس وكله ولا الست بقره هانم اللى فاكره انها احسن منا كلنا انتوا فالحين بس تغنوا وتقولوا فرحانين بحياتنا وبنحب مزرعتنا كل ده كلام فى كلام لكن فى الحقيقه ان كل واحد فيكم فرحان بنفسه وبس كل واحد فيكم مهتم بنفسه وبس لكن ولا واحد فيكم بيحب التانى ولا بيهتم بالتانى عشان كده انا خلاص زهقت وقررت انى هامشى واسيبكم انا داخل الم حاجاتى وماشى     الفـــــــــــــــــــــصل الاول) المشــــــــــــــــــــهد الثانى) الاسد : انا انا انا انا انا غضبان      انا انا انا انا انا زعلان     من الراعى ف المزرعه     انا خلاص هيجينى جنان   الحيوانات : هدوه هدوه لياكلنا يا هو    هدوه هدوه لياكلنا يا هو     الحيوانات : هدوه هدوه لياكلنا يا هو    هدوه هدوه لياكلنا يا هو     الاسد: شوف شوف انت وهو     الموضوع عايز قوه      لو مش كنتم هتساعدونى    يبقى هكلكم يا عيونى الاسد : انا خلاص قربت اتجنن الراعى اللى فى المزرعه اللى هناك هيجننى  كل لما احاول اهجم على المزرعه عشان اكل اللى فيها يطلع لى هو فجاه وفى يده العصايه العجيبه اللى معاه واول ما اشوف العصايه العجيبه دى احس كانى رجلى مش شايلينى واهرب زى القطه معقوله انا انا الاسد ملك الغابه مقدرشى على حتة راعى انا هتجنن خلاص الحيوانات : هدوه هدوه لياكلنا يا هو    هدوه هدوه لياكلنا يا هو     الدب :ىوكله كوم والمره الاخيره دى كوم تانى فاكر فاكر يا ملك الغابه لما اخدتنا معاك اخر مره وقلت اهنا هنروح كلنا نهجم على المزرعه يمكن لما الراعى يشوفنا كلنا هاجمين يقوم يخاف فاكر فاكر عمل فينا ايه يوميها اول ماطلععلينا بعصايته العجيبه كل واحد فينا قعد يترعش ولا كاننا حيوانات مفترسه دا احنا كنا عاملين زى شوية فيران ورجعنا الغابه واحنا جارين ورانا اذيال الخيبه  الفيل : اهدى يا مولانا الملك اهدى دا انت ملك الغابه الاسد: متقولش تانى ملك الغابه قول دلدول الغابه قول فار الغابه شوفوا انا عمرى ما حاحس انى ملك الغابه غير لما انتصر على الراعى ده وانتوا انتوا لازم تساعدونى فى انى انتصر على الراعى ده ولا بس تفلحوا لما اصيد حاجه واجى اكل تقعدوا تاكلوا معايا شوفوا ان مكنتوش هتساعدونى فى انى انتصر على الراعى ده انا هاكلكم انتوا فاهمين هاكلكم انتوا الاسد: دلوقتى مبقيش ينفعنهجم على اى مزرعه تانيه وخلاص الموضوع بقى حكاية كرامه وعند الموضوع بقى تحدى انا دلوقتى مبقيش يهمنى انى اكل الحيوانات اللى فى المزرعه بتاعت الراعى انا اهم حاجه عندى دلوقتى انى ازل الراعى ده واهزمه الموضوع بقى تحدى فاهمين يا اما انا يا اما الراعى  الحيوانات : هدوه هدوه لياكلنا يا هو    هدوه هدوه لياكلنا يا هو     الاسد : انت بتقول ايه التعلب: اهدى اهدى يا مولاى يا ملك الغابه الموضوع مش موضوع قوه انا شايف انك علشان تقدر تهزم الراعى محتاج مكر ودهاء مش قوه وحرب ما انت جربت القوه قبل كده وكانت النتيجه انك اتهزمت انت وكل الحيوانات اللى معك يبقى لازم تهدى وتسمع كلا التعلب المكار ابو الافكار التعلب: شوف يا ملك الغابه انا من يوم ما الراعى هزمكم كلكم ومقدرتوش عليه وانا بافكر ازاى نقدر نهزم الراعى وفهمت ان احنا مش هنقدر نهزم الراعى بالقوه لازم نهزمه بالكر والدهاء  وعشان كده قعدت كل يوم اروح عند المزرعه من بره واتصنت على الحيوانات اللى فى المزرعه لحد ما وصلت لطريقه هتخلينا نقدر ناكل كل الحيوانات اللى فى المزرعه الاسد: شوف يا تعلب انا مبقيش يهمنى انى اكل الحيوانات اللى فى المزرعه الموضوع دلوقتى بقى تحدى بينى وبين الراعى انا اهم حاجه عندى انى انتصر على الراعى واذله الاسد: طب وهتعمل ايه مع البطه التعلب : انت شكلك حلو ومسمسم وتقدر توقع اى حد فى حبك وانا هاحفظك كام كلمه حلوين تقدر تضحك بيهم على عقل البطه البطوطه الاسد: مبقاش فاضل غير الحمار هتعمل ايه معاه التعلب: ودى تيجى برضه انا قعدت اخطط وافكر لحد ما اتوصلت لعشب بيطلع فى الغابه العشب ده اى واحد ياكل منه يدمنه على طول الدب: طب وهو معقوله الحمار هيرضى ياكل عشب يخليه يدمن التعلب: ما انا حاوهمه ان العشب ده هيديله قوه ويخليه شديد يقدر يشتغل احسن ومره والتانيه بعد كده يدمن وطبعا اول ما يدمن هيبقى زى الخاتم ف صباعى وهيعمل اى حاجه عشان العشب ده الدب: واول ما يجوا نهجم عليهم وناكلهم التعلب: لا طبعا انت همك بس فى الاكل احنا اول ما نجيبهم هيجى دور السائل اللى فى القزازه دى الاسد: وطبعا هتشرب حيوانات المزرعه من السايل ده  الاسد: كمل كمل كلام جميل جدا يا تعلب وبعدين هيحصل ايه التعلب: طبعا الراعى اول ما يلاقى الحيوانات مش موجوده فى المزرعه هيطلع على طول يدور عليهم واول ما يوصل هنا هيشوف الصدمه الكبيره هيشوف الحيوانات اللى اشتراهم باغلى تمن وتعب فى تربيتهم هيشوفهم عبيد عندك يا ملك الغابه اما بقى الصدمه اللى هتقضى عليه انه اول ما يحاول يرجعهم للمزرعه هيرفضوا انهم يروحوا معاه نتيجه للسايل السحرى اللى احنا شربناه ليهم ساعتها هينكسر الراعى وتروح قوته وبعدها  الدب: طبعا نهجم عليه وناكله الاسد: لا الاول نعذبه ونذله وبعدين ناكل حيواناته قدامه عشان يشوف بعنيه حيواناته بتتاكل قدامه وف الاخر نتسلى بيه واحنا بناكله يا سلام اما ده هيكون احسن انتقام من الراعى   بص يا تعلب عايزك من دلوقتى تبتدى تنفذ خطتك العظيمه دى وخد معاك النمر زى ما طلبت واى حاجه تحتاجها لتنفيذ الخطه انا حااوفرهالك بس المهم انك تجيبلى الراعى هنا ذليل ومكسور التعلب : تحت امرك يا مولاى ملك الغابه الفـــــــــــــــــــــصل الثانى) التعلب: ايه فى ايه مالك كده خايف ليه التعلب : برضه يا روفى يا حبيبى انا معقوله حاضحك عليك دا انا بحبك وبتمنالك الخير انت وكل اللى عايشين فى المزرعه شوف انت هتطلع من هنا وتمشى طوالى لحد الغابه اللى هناك دى واول ما توصل هناك هتلاقى مدينة العاب كبيره وجميله وهتلاقى كل اللى فى الغابه مستنينك وعاملينك حفله انما ايه مقولكش دول هيلاعبوك لعب زى ما كنت بتتمنى مش انت كنت بتتمنى انك تلعب وتهيص التعلب: لا انا ورايا شغل هنا لازم اخلصه الاول وبعدين احصلك على هناك الخروف: بس دول دماغهم ناشفه وصعب انهم يسمعوا كلامك التعلب: ملكشى دعوه انت بالموضوع ده ده كلام كبير عليك بس انت يلا بسرعه على طول روح عند الغابه عشان هما هناك مستينك ومجهزينلك حتة حفله انما ايه يلا بسرعه يلا الخروف : حاضر حاضر الحمار: معقوله الكلام اللى بتقوله ده  التعلب : طبعا معقوله انا معايا العشب اللى هيخلى صحتك زى الفل شايف العشب ده العشب ده نادر جدا وصعب انك تلقاه على فكره انا مبديهوش غير للغاتلين عليا انت عارف اول ما هتاكل من العشب ده هتحس ان كل الامك راحت وانك فرحان وسعيد وطاير من الفرح وهتقدر تشتغل حتى لو سنه متواصله بدون متحس بالتعب التعلب : مقابل معقوله انا اخد منك مقابل ربنا يسامحك على فكره انا زعلت منك  ده انا جيبهولك كادو هديه يعنى عشان انا بحبك وبحب اعمل الخير بدون  اى مقابل وبصراحه انت صعبت عليا خالص وانا شايف مفيش غيرك اللى شغال فى المزرعه هنا وكل الشغل بتعمله لوحدك ويا ريت فى الاخر مقدرين تعبك يا مسكين الحمار: اه فعلا كلامك مظبوط  انت باين عليك طيب خالص معقوله حد يدى حاجه بدون مقابل فى الزمن ده  التعلب : طبعا طبعا اهل الخير كتير بس المهم  بلاش كلام كتير وقوم كل العشب ده وريحلك شويه جوه عشان مفعول العشب يشتغل معاك ده انت تعبان خالص على مهلك يا حبيبى الحمار : يا سلام ده انت طيب خالص عن اذنك لما اروح عشان اخد العشب واريح جوه البقره : ايه ده انت ايه اللى دخلك جوه المزرعه ازاى دخلت هنا التعلب : مين معقوله انا مش مصدق نفسى معقوله انا واقف قدام مولاتى جلالة الملكه بذات نفسها لا لا اكيد انا بحلم البقره: ايه ده انت تعرفنى التعلب : وهل يخفى القمر يا مولاتى جلالة الملكه ده انتى اشهر من نار على علم مين فى الدنيا دى ميعرفشى جلالة الملكه  البقره : معقوله الكلام ده  البقره: اخيرا لقيت يقدر علمى وقدراتى بس انا لوسبت المجموعه اللى هنا فى المزرعه هيلوصوا من غيرى دى المزرعه تخرب لو سبتهم التعلب : يا مولاتى جلالة الملكه دول ناكرين للجميل ومش مقدرينك ولا مقدرين مواهبك دول دول بيقولوا عليكى متكبره سيبيهم يا مولاتى عشان يعرفوا قيمتك لما يلوصوا  يا حلو يا مسمسم اظهر وبان عليك الامان النمر: ايه الاخبار التعلب: اوع تنسى الكلمتين اللى انا حفظتهوملك  النمر: يا ربى ايه الجمال ده كله سبحان الخالق فيما ابدع  سيبنى سيبنى يا تعلب خلينى اروح انتحر النمر: طبعا عشانك انتى يا قاسيه ياللى معندكيش قلب حقيقى انتى اجمل بطه فى الدنيا وشكلك عامل زى الملايكه لكن قلبك قاسى البطه : ليه بس بتقول كده النمر: انتى عارفه انا من يوم ما شفتك وانا مبنمش الليل وعلى طول صورتك مش بتفارق خيالى خالص شكلك جسمك  تسريحة شعرك ولا اناقتك وكله كوم وعنيكى دى كوم تانى اه من عنيكى دول عنيكى دول قادرين يسحروا اى حد ويوقعوه فى حبك البطه : انت كلامك حلو قوى معقوله انت شايفنى جميله بالشكل ده  النمر : انا شايفك ملكة جمال الكون ده كله انتى بس اللى مش حاسه بجمالك انتى مدفونه هنا فى المزرعه دى انتى مكانك مش هنا انتى من المفروض تعيشى فى قصر كبير معززه مكرمه ويقى حواليكى الخدم والحشم دا انتى مفيش فى جمالك . النمر: يا حبيبتى الحب بيزيل كل الفوارق طالما انا وانتى بنحب بعض يبقى مفيش اى حاجه تقدر تمنع حبنا البطه: بس النمر: بس ايه شكلك مش موافقه انا خلاص هاروح انتحر ويبقى زنبى فى رقبتك  البطه تعالى تعالى انا ميخلصنيش انك تنتحر ده انت كلامك حلو خالص وانا مفيش حد قلى الكلام الحلو ده قبل كده بس البطه : طب استنى لما اشاور الراعى بتاعنا قبل ما اروح معاك البطه: عندك حق انا خلاص هاقوم الم حاجاتى واجى معاك يا حبيبى  البطه: ماشى يا حبيبى يلا بينا لكن تقولوا ايه فى العبط  ودلوقت لما نشوف ايه اخبار الحمار اكيد عشب الادمان جاب مفعوله معاه  الحمار: لا هو نفع انا اول ما خدته حسيت انى انا فرحان وسعيد ومش حاسس باى الام  بس بعد شويه رجعت الام ضهرى اكتر من الاول ودلوقتى حاسس انى زى المشلول هو انا نسيت اقولك التعلب : اصل العشب ده ليه مده معينه يشتغل فيها وبعد كده مفعوله بينتهى ويبقى لازم تاخد تانى منه التعلب: من فين يا حبيبى العشب ده نادر جدا وبصراحه كمان تمنه غالى  الحمار: بس انا مقدرشى اطلع من المزرعه واروح الغابه ده راعينا مكلفنى بحاجات كتير وانا لازم اعملها الحمار: استنى بس الكلام اخد وعطا طب انت مش ممكن تروح تدور عليه فى الغابه وتجيبهولى وانا هديك اللى تطلبه المشــــــــــــــــــــهد الثانى والاخير) الخروف: ازيكم يا اصحابى ايه عاملين اعرفكم بنفسى انا الخروف روفى الاسد: اهلا وسهلا حمد الله على السلامه انت شرفت  الاسد: هاهاهاها لا احنا فعلا عاملينلك حفله كبيره خالص وعندنا هنا العاب كتيره  دا احنا هنلاعبك لعب بس انت اختار اللعبه اللى انت عايزها شوف احنا عندينا زحليقه تخليك تتزحل لحد ما تنكسر رقبتك وعندنا مرجيحه تمرجحك لحد ما ينكسر عضمك ولا تحب ندخلك بيت الرعب هاهاهاها الاسد: اخيرا فهم المغفل هاهاهاها ودلوقتى طالما فهمت اخيرا انا هاديلك مكافاه خدوه على جوه ووضبوه لحد ما يجى بقية المغفلين هاهاهاها الاسد: ميه ميه يستاهل المغفل هو ده جزاء الغباء الاسد: اهلا حمد الله على السلامه البقره: التعلب فهمنى ازاى انتوا لايصين والدنيا ملخبطه معاكم بس متقلقوش انا بعلمى وحسن ادارتى هرتبلكم كل امور الغابه  الاسد: طب مش تستنى لما نوضبلك حفله تليق بمقامك يا جلالة الملكه الاسد: هاهاهاه حاضر حاضر كلنا هنخضع ليكى بس الاول لازم نديكى التحيه اللى تليق بجلالة الملكه  ادوها التحيه البقره: ايه ده ايه اللى انتوا بتعملوه ده الاسد: اما انتى مغفله بصحيح  لغاية دلوقتى لسه مفهمتيش ان التعلب ضحك عليكى  البقره : انت بتقول ايه التعلب ضحك عليا يعنى ايه انتوا مش عايزينى املك عليكم  الاسد: هاهاهاها هو انتى عمرك شفتى بقره اليفه بتاكل عشب تملك على حيوانات مفترسه طب دى تيجى ازاى ازاى بقره غلبانه زيك تقدر تسيطر على حيوانات مفترسه زينا هاهاهاها وعملالى نفسك زكيه ومتعلمه هاهاها دا انتى طلعتى اغبى بقره فى الدنيا  اللى بيحصلى دلوقتى  ده زنب اخواتى الحيوانات االلى فى المزرعه اللى كنت بتكبر عليهم ياه دانا كنت باعاملهم معامله وحشه خالص  ياه دانا كنت غبيه بشكل  لكن للاسف عرفت كده متاخر عرفت بعد فوات الاوان الاسد: هاها ها فعلا بعد فوات الاوان ودلوقتى خدوا جلالة الملكه على السجن يلا خدوها الاسد: يا سلام الخطه ماشيه زى الفل  الاسد: التعلب ده طلع فعلا مكار وابو الافكار قدر انه يضحك على البقره والخروف ويجبهم لحد هنا  الاسد: انا واثق من كده طالما التعلب قدر يجيب الخروف والبقره يبقى هيقدر يجيب الباقيين كلها دقايق وتلاقى حد من المغفلين داخل علينا البطه: ايه اللى انت بتقوله ده يعنى كل كلام الحب اللى انت كنت بتقولهولى ده كان خداع فى خداع البطه: انا فعلا كنت عايشه فى وهم كبير اسمه الحب انا كنت اكبر مغفله لما سبت الراعى والمزرعه وصدقت انه ممكن نمر مفترس يحب بطه اليفه انا استاهل كل اللى يجراللى الاسد: بس انت برضه برافو عليك انا لازم اديلك مكافاه كبيره على انك عرفت تمثل على البطه وتجيبها لحد هنا النمر: احنا كلنا فى خدمتك يا ملك الغابه الحمار: اخيرا وصلنا الغابه يا جماعه يا جماعه متعرفوش نلاقى فين عشب القوه والشباب الاسد: حمد اللله على السلامه انت فعلا تستاهل انك تكون كبير الوزرا فى مملكتى يا تعلب انا كنت واثق انك هتقدر تضحك على  كل الحيوانات اللى فى المزرعه وتجيبهم لحد هنا التعلب : طبعا يا حمار هو معقوله ملك الغابه يقول حاجه غلط 

